ધોરાજી શહેરમાં લગભગ ૪૦૦ વર્ષ પૂરાણુ મહાલક્ષ્મીજી માતાજીનું મંદિર આવેલ છે. આ મંદીર વિશે એવી લોકવાયકા છે આ મંદીર વાળુ મકાન મુસ્લીમ ઘાંચીનું હનું અને તે તેના પરીવાર સાથે ત્યાં રહેતા હતા. તેને સ્વપ્નામાં કમળના ફુલ પર બેઠેલ માતાજી વારંવાર દેખાતા હોય તેમણે તેના ધર્મગુરુઓને વાત કરેલ અને તેના ધર્મગુરુઓએ હિન્દુ બ્રાહ્મણી પંડીતોને આ બાબતે જાણ કરતાં તે મહાલક્ષ્મીજી હોવાનું જણાવેલ જેથી જે તે વખતના રાજવી ગોંડલ સ્ટેટે આ મકા તે ઘાંચી પાસેથી મેળવી શ્રીમાળી બ્રાહ્મણી જ્ઞાતિના વહીવટ તળે મંદીર બાંધવાનુું ઠરાવેલ અને સમગ્ર ગુજરાતમાં એક ધોરાજીમાં અને એક પાટણ શહેરમાં બે જગ્યાએ જ સર્વાગી મહાલક્ષ્મીજીની મુર્તિઓ છે. દિવાળીના તહેવારમાં દેશ-વિદેશથી ઘણા શ્રઘ્ધાળુઓ અહીં દર્શનનો લાભ લેવા આવે છે અને મંદિર તરફથી તમામ દર્શનાર્થીઓને ચુંદરી કંકુની વિના મૂલ્યે પ્રસાદી આપવામાં આવે છે.